ARCHIVES
10 గ్రాముల పసిడి  రూ.34,680
దిల్లీ: పసిడి ధరలు పరుగులు తీశాయి. ఆల్‌ ఇండియా సరాఫా అసోసియేషన్‌ ప్రకారం.. దిల్లీ బులియన్‌ మార్కెట్‌లో 99.9 శాతం స్వచ్ఛత కలిగిన 10 గ్రాముల బంగారం ధర రూ.230 పెరిగి రూ.34,680 వద్ద ముగిసింది. సానుకూల అంతర్జాతీయ సంకేతాలు ఇందుకు దన్నుగా నిలిచాయి. ఇక పరిశ్రమల నుంచి డిమాండ్‌ పెరగడంతో కేజీ వెండి ధర రూ.100 లాభంతో రూ.41,350 దగ్గర స్థిరపడింది. అంతర్జాతీయ సానుకూలతలు ఉన్నప్పటికీ.. దేశీయంగా డిమాండ్‌ అంతంతమాత్రంగా ఉండటంతో లాభాలు పరిమితమయ్యాయని ట్రేడర్లు చెబుతున్నారు. బ్రెగ్జిట్‌ భయాలు, అమెరికా- చైనా వాణిజ్య చర్చలు గత రెండు నెలల నుంచి పసిడిని ముందుకు నడిపిస్తున్నాయని విశ్లేషకులు అభిప్రాయపడుతున్నారు. న్యూయార్క్‌లో ఔన్సు పసిడి ధర 1325 డాలర్ల దరిదాపుల్లో ట్రేడయింది. ఔన్సు వెండి సైతం 15.82 డాలర్ల దగ్గర కదలాడుతోంది.
ప్రధానాంశాలు